Qırımtatar medeniy-tarihiy miras müzeyi

Qırımtatar medeniy-tarihiy miras müzeyi, 2015 senesine qadar Qırımtatar sanatlar müzeyi —Aqmescitteki müzey. Bu müessise esasen ilmiy-tetqiqiy, fond toplama, sergi-ekspozitsiya ve ilmiy maarifçilik faaliyetinen oğraşa.

 Tarih 
1992 senesi Qırımtatar milliy galereyası teşkil etilgen edi. 1995 senesi oña Qırımtatar tasviriy sanat müzeyi, 1998 senesi ise Qırımtatar sanatı müzeyi adı berildi. O vaqıt Arendtler malikânesiniñ binasında yaşağan insanlarnı başqa yerge köçürgenden soñ onı ğayrıdan qurıp şu müzeyge bermege qarar çıqarıldı. Bu ev ekim Andrey Arendt tarafından qurulğan edi. Anda onıñ oğlu, ekim ve cemaat erbabı Nikolay Arendt de yaşay ediler. Binanıñ ziyaretçiler içün açılması 2015 senesi planlaştırıldı.

1999 senesi dekabrniñ 14-nde Qırım Muhtar Cumhuriyetiniñ ükümeti tarafından müzey esasında Cumhuriyet qırımtatar sanatlar müzeyiniñ yaratıluvı aqqında № 493 qarar qabul etilgen edi.

2001 senesi müessiseniñ terkibine Amet-Han Sultan müzeyi kirdi.

2008 senesi fevralniñ 25-nde «Cumhuriyet qırımtatar sanatlar müzeyi»niñ adı «Qırım cumhuriyet müessisesi „Qırımtatar sanatlar müzeyi“» dep deñiştirilgen edi.

 İhtarlar 

 Bağlantılar 

 Сайт музею (рос.)
Kategoriya:Qırımtatar halqı